Mitrastemon

M. matudae
 M. yamamotoi 

Mitrastemon er ei slekt av parasittiske planter. Den regnes til en egen familie, Mitrastemonaceae, i lyngordenen (Ericales).

Disse plantene er endoparasitter som lever inne i røttene på arter i bøkefamilien. De har ikke klorofyll, stengel eller røtter. Blomsterstilken bryter gjennom barken til verten og har én tvekjønnet blomst i enden. Stilken har skjellignende høyblad. Frukten er en bærlignende kapsel.

Det er to arter med svært disjunkt utbredelse:
 Mitrastemon matudae – fra sørlige Mexico til Colombia
  Mitrastemon yamamotoi – Sørøst-Asia og nordover til sørlige Kina og Japan

Tilpasningene til parasittisme gjør det vanskelig å finne de nærmeste slektningene til disse plantene ved å undersøke morfologien. De ble tidligere regnet til ordenen Rafflesiales, men i 2004 ble slekta og familien overført til lyngorden etter studier av både mitokondrielt og nukleært DNA. Flora of China regner likevel fortsatt slekta til familien Rafflesiaceae.

 Litteratur 






 Eksterne lenker 


Kategori:Lyngordenen